Δήμος Ν.Σμύρνης

Διαχείριση του άγχους των μαθητικών εξετάσεων
2023-05-10 18:00 - 20:00 (Europe/Athens) | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
7η Συνάντηση
Τετάρτη 10 Μαϊου 2023
«ΓΑΛΑΞΙΑΣ», Κεντρική Πλατεία Νέας Σμύρνης, ώρα 18:15

«Διαχείριση του άγχους των μαθητικών εξετάσεων»

Ευθαλία Τζίλα
Παιδοψυχίατρος, MSc
ΠΜΣ «Στρ. Αναπτυξιακής και Εφηβικής Υγείας»
Ιατρική Σχολή
Εθνικό και Καποδιστριακό Πανεπιστήμιο Αθηνών

Συντονισμός :
Άρτεμις Κ. Τσίτσικα
Αναπλ. Καθηγήτρια Παιδιατρικής-Εφηβικής Ιατρικής ΕΚΠΑ
Επιστ. Υπεύθυνος Προγραμμάτων ΕΚΠΑ-Π.Ο.Υ. “φιλικών” για εφήβους
και κατάρτισης του Υπουργείου Υγείας
Διευθύντρια ΠΜΣ “Στρ. Αναπτυξιακής και Εφηβικής Υγείας”
Ιατρικής Σχολής ΕΚΠΑ
Πρόεδρος Ελληνικής Εταιρείας Εφηβικής Ιατρικής (Ε.Ε.Ε.Ι.)

Οι ενδιαφερόμενοι ΘΑ ΕΓΓΡΑΦΟΥΝ ΔΙΑΔΙΚΤΥΑΚΑ στον παρακάτω σύνδεσμο:

ΣΥΝΔΕΣΜΟΣ ΕΓΓΡΑΦΩΝ : https://forms.gle/npzdUEFNsYwTZqz36

Η συμμετοχή είναι δωρεάν και θα δοθούν βεβαιώσεις παρακολούθησης σε όσους συμμετέχοντες επιθυμούν.
Πληροφορίες: Γραφείο Παιδείας του Δήμου Νέας Σμύρνης κ. Πρώια (τηλ: 213 2025726-5) και στην ιστοσελίδα του Δήμου Ν. Σμύρνης www.neasmyrni.gr (Εκπαίδευση – Δια Βίου Μάθηση – Ακαδημία Γονέων).
Email ΑΚΑΔΗΜΙΑΣ ΓΟΝΕΩΝ Δήμου Νέας Σμύρνης: ns.akadimiagoneon@gmail.com

Πολλαπλή Νοημοσύνη, Μαθησιακή Λειτουργία - Ολιστική Προσέγγιση
2023-05-12 18:00 - 2023-05-13 14:00
Το Τμήμα Παιδείας του Δήμου Νέας Σμύρνης, στο πλαίσιο του προγράμματος «Δράσεων Παιδείας» και της υλοποίησης προγραμμάτων Δια Βίου Μάθησης, με στόχο την επιστημονική και παιδαγωγική υποστήριξη όλων των εκπαιδευτικών, διοργανώνει διήμερο επιμορφωτικό σεμινάριο, με θέμα:
«Πολλαπλή Νοημοσύνη, Μαθησιακή Λειτουργία – Ολιστική Προσέγγιση»
Το διήμερο επιμορφωτικό σεμινάριο θα πραγματοποιηθεί την Παρασκευή 12 (ώρες 18:00-21:00) και το Σάββατο 13 Μαΐου 2023 (ώρες 10:00-13:00), με εισηγητές τους:
• Δρ. Γεώργιο Φλουρή, Ομότιμο Καθηγητή του Εθνικού και Καποδιστριακού Πανεπιστημίου Αθηνών και
• τον Δρ. Γεώργιο Τσιναρέλη, επισκέπτη Καθηγητή,
σύμφωνα με το συνημμένο πρόγραμμα.
Το διήμερο επιμορφωτικό σεμινάριο θα πραγματοποιηθεί δια ζώσης στην ΑΙΘΟΥΣΑ ΔΗΜΟΤΙΚΟΥ ΣΥΜΒΟΥΛΙΟΥ του ΔΗΜΟΥ ΝΕΑΣ ΣΜΥΡΝΗΣ (2ας Μαΐου 8, Κεντρική Πλατεία, 3ος όροφος)
ΗΛΕΚΤΡΟΝΙΚΗ ΦΟΡΜΑ ΕΓΓΡΑΦΗΣ:
https://forms.gle/wxD9ZhLFURQSRHYA7

Στους εκπαιδευτικούς που θα συμμετάσχουν θα χορηγηθεί βεβαίωση παρακολούθησης.
Παρακαλούνται οι Διευθυντές/ριες και οι Προϊστάμενοι/ες των σχολικών μονάδων να ενημερώσουν όλους τους εκπαιδευτικούς των σχολείων τους.

Μαθήματα καθημερινής φιλοσοφίας
2023-05-14 18:00 - 19:30
ΔΙΑΔΙΚΤΥΑΚΕΣ ΔΙΑΛΕΞΕΙΣ
2022 – 2023
«Μαθήματα καθημερινής φιλοσοφίας»
ΕΙΣΗΓΗΤΗΣ: ΓΑΒΑΛΑ ΝΑΝΤΙΑ

ΗΜΕΡΑ ΔΙΑΛΕΞΗΣ
ΩΡΑ ΔΙΑΛΕΞΗΣ
ΘΕΜΑΤΙΚΗ ΔΙΑΛΕΞΗΣ

14.05.23
18:00 – 19:30
«Αυτοσαμποτάζ, αναβλητικότητα και ενηλικίωση»

ΤΕΛΕΥΤΑΙΑ ΔΙΑΔΙΚΤΥΑΚΗ ΔΙΑΛΕΞΗ για την Εκπαιδευτική Περίοδο 2022 – 2023
Πληροφορίες: Γραφείο Παιδείας Δήμου Νέας Σμύρνης. Υπεύθυνος κ. ΠΡΩΙΑΣ Στέφανος, τηλ: 2132025726-5. E-mail: adpaideias@neasmyrni.gr

51η Τακτική Εθελοντική Αιμοδοσία
2023-05-19 09:00 - 13:00

Συναυλία - Αφιέρωμα στον Μίκη Θεοδωράκη
2023-05-22 20:00 - 22:00 | ΛΕΟΝΤΕΙΟΣ ΣΧΟΛΗ, Θεμιστοκλή Σοφούλη 2, Αθήνα, Νέα Σμύρνη, 17122, Ελλάδα
Οι δύο μικτές χορωδίες του Δήμου μας, Smyrna και Ιωνικές Φωνές, ενώνουν τις δυνάμεις τους, υπό τη διεύθυνση του μαέστρου Γιώργου Ζιάκα, σε μια μεγάλη συναυλία – αφιέρωμα στον Μίκη Θεοδωράκη, που θα πραγματοποιηθεί στις 22 Μαΐου στο Αμφιθέατρο της Λεοντείου Σχολής Νέας Σμύρνης.

Μελοποιημένα ποιήματα του Οδυσσέα Ελύτη, του Γιάννη Ρίτσου, του Γιώργου Σεφέρη, του Κώστα Βάρναλη καθώς και στίχοι του Ιάκωβου Καμπανέλλη θα αποτελέσουν το βασικό συστατικό στοιχείο της συναυλίας – αφιέρωμα στον δημιουργό, που έζησε πολλά χρόνια στη Νέα Σμύρνη, ενώ θα γίνει ιδιαίτερη αναφορά στην αγωνιστική αίσθηση της ζωής του και την ανάγκη του για διαρκή επικοινωνία με το λαό, μακριά από σιωπές και εσωστρέφειες.

Η συναυλία θα ξεκινήσει στις 8.00 το βράδυ και η είσοδος θα είναι ελεύθερη για το κοινό.

Διαχείριση Άγχους Εξετάσεων: Προτάσεις για Γονείς
2023-05-23 18:00 - 20:00
Για αρκετά παιδιά οι εξετάσεις (ενδοσχολικές ή Πανελλαδικές) ενισχύουν το άγχος τους για καλή απόδοση, σε σημείο που μπορεί να ξεπεράσει το δημιουργικό και παραγωγικό άγχος. Στο #webinar αυτό θα εντοπίσουμε τα βασικά σημάδια του δυσλειτουργικού άγχους και θα μιλήσουμε για το πώς οι γονείς μπορούν να υποστηρίξουν τα παιδιά τους κατά τη διάρκεια των εξετάσεων, ενισχύοντας τη θετική τους στάση απέναντι στους εφήβους.
Εισηγήτρια: Μάντυ Αννίνου – Ντόχερτυ
Ψυχολόγος με εξειδίκευση στη Σχολική Ψυχολογία και στην Κλινική και
Κοινοτική Ψυχολογία (Μ.Sc)
Ψυχολόγος στην Περιφέρεια Αττικής & Υπεύθυνη Συντονισμού Τηλεφωνικής Γραμμής Ψυχολογικής Υποστήριξης 1110 – Περιφέρειας Αττικής και Ιατρικού Συλλόγου Αθηνών.
Η πρόσκληση παρακολούθησης είναι ανοικτή, για τους ενήλικες δημότες ανεξαιρέτως και κυρίως δωρεάν, ωστόσο απαιτείται προεγγραφή στη σελίδα https://tinyurl.com/digitalattiki. Με την ολοκλήρωση του webinar όσες και όσοι το επιθυμούν, θα λάβουν σχετική βεβαίωση παρακολούθησης.

ΕΚΔΗΛΩΣΗ ΓΕΝΟΚΤΟΝΙΑΣ ΠΟΝΤΙΩΝ 2023
2023-05-27 19:00 - 21:00
ΣΑΒΒΑΤΟ 27 ΜΑΙΟΥ ΩΡΑ 7 μ.μ. Πλατεία Γενοκτονίας Ποντιακού Ελληνισμού “Τιμούμε τη μνήμη των νεκρών μας, διεκδικούμε τη δικαίωση”.
Επιμνημόσυνη δέηση, ομιλία από τον ιστορικό, κοινωνιολόγο, εκπαιδευτικό και συγγραφέα δρ. Αντώνη Παυλίδη και καλλιτεχνικό αφιέρωμα.

Ημέρα Υιοθεσίας Γάτας
2023-05-28 10:00 - 18:00

Αποκαλυπτήρια Μνημείου Ελληνοαρμενικής φιλίας
2023-05-28 19:30 - 20:30
Κυριακή 28 Μαϊου ώρα 19.30 στην Κεντρική Πλατεία Ν.Σμύρνης (25ης Μαρτίου & πλατεία Καρύλλου).

Σας περιμένουμε όλους!

Περί τεχνητής νοημοσύνης το ανάγνωσμα!
2023-05-31 18:00 - 20:00
Πώς συνδυάζονται το διαδίκτυο, η τεχνητή νοημοσύνη, η μηχανική μάθηση, τα μέσα κοινωνικής δικτύωσης με τους αλγορίθμους τους, η αυτοματοποίηση και οι έξυπνες συσκευές στις μέρες μας; Συνιστούν ανήσυχες προκλήσεις ή πεδίο αισιοδοξίας για το μέλλον των παιδιών μας; Μήπως χρειαζόμαστε κανόνες περισσότερο από κάθε άλλη φορά για τη σωστή εφαρμογή των παραπάνω;
Η Περιφέρεια Αττικής διοργανώνει άλλο ένα εξ΄ αποστάσεως σεμινάριο, την Τετάρτη 31 Μαΐου 2023 και ώρα 18:00 με εισηγητή τον κ. Γιώργο Κορμά, Iατρό και Υπεύθυνο της Γραµµής Βοήθειας www.Help-Line.gr με πολυετή εμπειρία στο θέμα της ψηφιακής ασφάλειας.
Μπορείτε να παρακολουθήσετε ζωντανά το webinar στο κανάλι https://youtube.com/@AtticaDigital ή
εναλλακτικά, μπορείτε επίσης να παρακολουθήσετε από τη σελίδα στο https://www.facebook.com/digital.attiki
Σε κάθε περίπτωση ορίστε υπενθύμιση!
Η πρόσκληση παρακολούθησης είναι ανοικτή και κυρίως δωρεάν για όλους τους ενήλικες πολίτες ανεξαιρέτως, ωστόσο απαιτείται προεγγραφή στη σελίδα https://tinyurl.com/digitalattiki
Με την ολοκλήρωση του webinar όσες και όσοι το επιθυμούν, θα λάβουν σχετική βεβαίωση παρακολούθησης.

Βασικές Δεξιότητες για τη χρήση του Διαδικτύου / Βασικές Ψηφιακές Δεξιότητες
2023-06-12 18:00 - 20:00
H Περιφέρεια Αττικής, σε συνεργασία με το Σύνδεσμο για τη Βιώσιμη Ανάπτυξη των Πόλεων (Σ.Β.Α.Π.) ξεκινάει τον Ιούνιο διαδικτυακά σεμινάρια, στο πλαίσιο του έργου «Δράσεις Ψηφιακής Εκπαίδευσης και Ψηφιακού Εγγραμματισμού» (Ε.Π. «Αττική 2014-2020»). Η πρόσκληση παραμένει ανοικτή, για όλες και όλους τους ενήλικες δημότες ανεξαιρέτως και κυρίως δωρεάν, ενώ αφορά τις υπηρεσίες, τα εργαλεία και τις μεθόδους για την ασφαλή και αποτελεσματική χρήση του διαδικτύου.

Μπορείτε να παρακολουθήσετε ζωντανά το webinar στο κανάλι https://youtube.com/@AtticaDigital ή εναλλακτικά, μπορείτε επίσης να παρακολουθήσετε από τη σελίδα στο https://www.facebook.com/digital.attiki. Σε κάθε περίπτωση ορίστε υπενθύμιση!
Η πρόσκληση παρακολούθησης είναι ανοικτή και κυρίως δωρεάν για όλους τους ενήλικες πολίτες ανεξαιρέτως, μπορείτε να κάνετε εγγραφή στη σελίδα https://tinyurl.com/digitalattiki. Με την ολοκλήρωση του webinar όσες και όσοι το επιθυμούν, θα λάβουν σχετική βεβαίωση παρακολούθησης.

Έλα να γιορτάσουμε μαζί την Παγκόσμια Ημέρα Πικ Νικ!
2023-06-18 18:30 - 20:30
Την Κυριακή 18/6 στις 18:30, συναντιόμαστε στον πεζόδρομο Κερασούντος, στην Άνω Νέα Σμύρνη, και μαζί με το Food Wave Project, συγχρηματοδοτούμενο Ευρωπαϊκό πρόγραμμα, ζωντανεύουμε τη γειτονιά, φροντίζουμε το πάρκο, φυτεύουμε φυτά, διασκεδάζουμε με μουσική και φυσικά ενημερωνόμαστε για σημαντικά θέματα που μας αφορούν, όπως η κλιματική αλλαγή.
Έλα κι εσύ μαζί μας γιατί, μην ξεχνάς: Οι πλατείες των γειτονιών, είναι αναπόσπαστο τμήμα της καθημερινής ζωής μας. Είναι αυτές που μας χαλαρώνουν, μας κοινωνικοποιουν, ενισχύουν τη δημόσια κοινωνική ζωή, προσφέρουν ευκαιρίες για κοινωνικές επαφές, συναντήσεις, γνωριμίες και παρέχουν οάσεις πρασίνου.
Μαζί μας θα συμμετέχουν οι παρακάτω φορείς : Οργάνωση ΓΗ, Greenpeace Hellas, Γιατροί Χωρίς Σύνορα, Dataphoria, Repl4stic, Improvlepto, The Pitchicocks.
Είναι ευκαιρία να τις τιμήσουμε και να περάσουμε όμορφα! Σε περιμένουμε!

Διαδικτυακές Απάτες, Προστασία Ψηφιακών Συσκευών & Προσωπικών Δεδομένων
2023-06-19 18:00 - 20:00

Συναυλία
2023-06-20 20:00 - 22:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece

Γιορτή φιλοζωίας και ενσυναίσθησης αύριο στο "Γαλαξία"
2023-06-23 18:30 - 20:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Γιορτή φιλοζωίας και ενσυναίσθησης αύριο στο “Γαλαξία”
με καλεσμένους την Ιδρύτρια του ΑΜΚΕ Ζω.Ε.Σ Κατερίνα Παπαποστόλου, την συγγραφέα Λιάνα Δενεζάκη & τον Άξελ

Ο Δήμος Νέας Σμύρνης σε συνεργασία με τους Παιδικούς Σταθμούς διοργανώνουν μια γιορτή Φιλοζωίας και Ενσυναίσθησης με καλεσμένους την βραβευμένη Εκπαιδευτικό – Ζωοθεραπεύτρια -Ιδρύτρια την ΑΜΚΕ Ζω.Ε.Σ Κατερίνα Παπαποστόλου, την εικονογράφο – συγγραφέα αλλά και ιδρύτρια των εκδόσεων “Το κίτρινο πατίνι” Λιάνα Δενεζάκη και τον Άξελ.
Η Κατερίνα Παπαποστόλου γνωστή για την προσπάθειά της πάρα πολλά χρόνια τώρα να εισαχθεί η φιλοζωία στα σχολεία αλλά και τη δημιουργία εκπαιδευτικών φιλοζωικών προγραμμάτων εγκεκριμένων από το Υ.ΠΑΙ.Θ., πριν χρόνια ένωσε τις δυνάμεις της με τη Λιάνα Δενεζάκη και ξεκίνησε τη συγγραφή εκπαιδευτικών φιλοζωικών βιβλίων από τις εκδόσεις Welldone με στόχο να αλλάξουν οι φιλοζωικές πεποιθήσεις μέσα και έξω από τα σχολεία. Μαζί τους ο Άξελ, ένας σκύλος που βρέθηκε πολλαπλά κακοποιημένος στον δρόμο, όμως διασώθηκε από την Κατερίνα Παπαποστόλου και από το 2016 έχει ενταχθεί στις Ζω.Ε.Σ. ως σκύλος εκπαιδευτικής διαμεσολάβησης με θεαματικά θετικά αποτελέσματα από την αλληλεπίδρασή του με περισσότερους από 400.000 μαθητές στα σχολεία.
Για το βιβλίο και τη συγγραφέα θα μιλήσουν η Κλαίρη Δεληγιάννη, Αντιδήμαρχος Διοικητικών Υπηρεσιών και Πρόεδρος της Πενταμελούς Επιτροπής Διαχείρισης Αδέσποτων Ζώων της πόλης μας και η Ελένη Ζώντου.
Η Χριστίνα Καπράλου, εμψυχώτρια, θα «ζωντανέψει» τις ιστορίες των βιβλίων της συγγραφέως και παρέα με τον Άξελ θα μεταφέρουν τα παιδιά στον μαγικό κόσμο μέσα στο Παλάτι των Ονείρων που βρίσκεται στο Βασίλειο των Ακηδεμόνευτων Ζώων, ενώ την εκδήλωση θα συντονίσει η Γωγώ Τσακογιάννη, life coach.
Τα έσοδα από τις πωλήσεις των βιβλίων θα στηρίξουν τις Ζω.Ε.Σ. που δημιουργούν και εκπονούν διαδραστικά και πολυθεματικά εκπαιδευτικά προγράμματα, έχουν βραβευτεί πέντε φορές σε βραβεία εθελοντισμού, ενώ έχουν επισκεφθεί μέχρι σήμερα, εθελοντικά, σε όλη την Ελλάδα περισσότερα από 700 σχολεία και έχουν εκπαιδεύσει περισσότερους από 550.000 μαθητές, στοχεύοντας σε ένα ανθρωπινότερο αύριο για όλους, δίποδους και τετράποδους, και έναν κόσμο ισότητας και δικαιοσύνης.
Θα διεξαχθούν θεατρικά παιχνίδια, εργαστήρι ζωγραφικής – χειροτεχνίας, face painting από έμπειρους εμψυχωτές – παιδαγωγούς.

Είσοδος ελεύθερη!

Ψυχική Υγεία, Εθισμός στο Διαδίκτυο
2023-06-26 18:00 - 20:00

ΣΥΜΠΛΗΡΩΣΕ ΕΞΥΠΝΑ ΤΟ ΜΗΧΑΝΟΓΡΑΦΙΚΟ ΣΟΥ
2023-07-03 20:00 - 22:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Το Τμήμα Παιδείας του Δήμου Ν Σμύρνης σε συνεργασία με τον κύριο Νίκο ΔΕΜΕΡΤΖΗ, συγγραφέα και Διευθυντή του 5 ου ΓΕΛ. Νέας Σμύρνης, πραγματοποιεί
Συνάντηση Ενημέρωσης των ενδιαφερομένων μαθητών και γονέων με στόχο την σωστή συμπλήρωση του ΜΗΧΑΝΟΓΡΑΦΙΚΟΥ ΔΕΛΤΙΟΥ των υποψηφίων Πανελλαδικών
Εξετάσεων 2023 την:

ΔΕΥΤΕΡΑ 03 ΙΟΥΛΙΟΥ 2023, ώρα 20:00
«ΣΥΜΠΛΗΡΩΣΕ ΕΞΥΠΝΑ ΤΟ ΜΗΧΑΝΟΓΡΑΦΙΚΟ ΣΟΥ»

Στον πολυχώρο «ΓΑΛΑΞΙΑ»
ΚΕΝΤΡΙΚΗ ΠΛΑΤΕΙΑ ΝΕΑΣ ΣΜΥΡΝΗΣ

Ιωνικές Γιορτές 2023: Ημέρες Φθινοπώρου Νύχτες Πολιτισμού στο Άλσος Νέας Σμύρνης
2023-08-26 20:00 - 2023-09-30 22:00
Το μεγαλύτερο ραντεβού πολιτισμού στην Αθήνα, τις Ιωνικές Γιορτές 2023, δίνει και φέτος ο Πολιτιστικός Οργανισμός του Δήμου Νέας Σμύρνης.
Οι Ιωνικές Γιορτές ξεκινούν στο Άλσος Νέας Σμύρνης στις 26 Αυγούστου και ολοκληρώνονται την 1η Οκτωβρίου με 40 νύχτες πολιτισμού και καθημερινή εναλλαγή προγράμματος που περιλαμβάνει θεατρικές παραστάσεις, συναυλίες, μουσικά αφιερώματα.
Στο φετινό πρόγραμμα των Ιωνικών Γιορτών προτάσσουμε το θέατρο, με πολύ αξιόλογες παραστάσεις, τραγωδίες, μονόλογους, αλλά και stand up κωμωδίες, σε συνεργασία με κορυφαίους φορείς, όπως το Φεστιβάλ Αθηνών και Επιδαύρου, το Θέατρο του Νέου Κόσμου και σημαντικούς ηθοποιούς της νεότερης γενιάς και σκηνοθέτες του ελληνικού θεάτρου, όπως οι Βαγγέλης Θεοδωρόπουλος, Λίλλυ Μελεμέ, Ιώ Βουλγαράκη, Βασίλης Μαυρογεωργίου, αλλά οι Λένα Παπαληγούρα, Ελένη Κοκκίδου, Ιωάννης Παπαζήσης, Δημήτρης Λάλος, Ελένα Μαυρίδου, Ελένη Ουζουνίδου, Άκης Σακελλαρίου, Μαίρη Βιδάλη, Ελισάβετ Μουτάφη, Αντώνης Κρόμπας, Λευτέρης Ελευθερίου, αλλά και ο θίασος της Κάρμεν Ρουγγέρη με το ανεπανάληπτο Παραμύθι Χωρίς Όνομα της Πηνελόπης Δέλτα.
Δεν θα λείψουν ωστόσο ούτε και φέτος οι συναυλίες με σπουδαίους ερμηνευτές, όπως η Άλκηστις Πρωτοψάλτη, αλλά και μουσικά αφιερώματα σε ανθρώπους που άφησαν το στίγμα τους στον ελληνικό καλλιτεχνικό χώρο, όπως ο Θάνος Μικρούτσικος και ο Λουκιανός Κηλαηδόνης.
Όπως αναφέρει ο πρόεδρος του Πολιτιστικού Οργανισμού του Δήμου Νέας Νέας Σμύρνης, Βαγγέλης Χατζατουριάν, «το φετινό μας πρόγραμμα είναι από τα πιο πλούσια καλλιτεχνικά στην ιστορία του θεσμού που μετρά πάνω από δύο δεκαετίες, με ιδιαίτερη έμφαση στο θέατρο, με σπουδαίους καλλιτέχνες, κυρίως της νεότερης γενιάς, και σημαντικούς σκηνοθέτες που αναδεικνύουν μοναδικά σπουδαία έργα του αρχαίου ελληνικού ρεπερτορίου, αλλά και σύγχρονα κείμενα.»

Ιωνικές Γιορτές 2023 – Το πρόγραμμα αναλυτικά:
Στο φετινό πρόγραμμα θα δούμε σημαντικές παραστάσεις αρχαίου δράματος, ενδιαφέρουσες performances, κωμωδίες, μονολόγους, καθώς και άλλες μορφές καλλιτεχνικής έκφρασης. Αξίζει να αναφερθούν, οι «Βάκχες» του Ευριπίδη, με μια πλειάδα γνωστών ηθοποιών, μεταξύ τους ο Δημήτρης Λάλος και η Έλενα Μαυρίδου (15/9) και οι σπουδαίες παραστάσεις που θα παρουσιαστούν στην Επίδαυρο, Ηλέκτρα του Σοφοκλή (5/9) και η Εκάβη του Ευριπίδη (6/9).

Επίσης, αξίζει να αναφερθούν, η πολύ καλή παράσταση Εγώ ο Ντοστογιέφσκι (8/9), σε κείμενο της ταλαντούχας Δήμητρας Παπαδοπούλου και η τεράστια θεατρική επιτυχία του Γιώργου Καπουτζίδη Οποιος Θέλει να χωρίσει να σηκώσει το χέρι (18/9), καθώς και η πολύ καλή παράσταση με τη μοναδική μας ηθοποιό, Μαίρη Βιδάλη, Εγκλημα στο Κατσικονήσι στις 10/9 -παράσταση που παίχτηκε για τελευταία φορά στην χώρα μας από τον θίασο Παξινού-Μινωτή. Επίσης ο θεατρικός μονόλογος με την Ελένη Ουζουνίδου, Σίρλει (22/9), αλλά και η πολύ ενδιαφέρουσα παράσταση σε σκηνοθεσία του Βαγγέλη Θεοδωρόπουλου, Μια Άλλη Θήβα (23/9).
Τέλος τα παιδικά, Παραμύθι χωρίς Όνομα από την Κάρμεν Ρουγγέρη (9/9), αλλά και Μια τρελή τρελή Αλφαβήτα, με τον ταλαντούχο Λευτέρη Ελευθερίου (25/9).
Στις Ιωνικές Γιορτές θα δούμε επίσης συναυλίες με μεγάλα ονόματα της μουσικής σκηνής, όπως η Άλκηστις Πρωτοψάλτη (2/9) στην κεντρική πλατεία Νέας Σμύρνης, οι Στάθης Δρογώσης, Μανώλης Φάμελλος και Οδυσσέας Τσάκαλος που συμπράττουν σε μια μοναδική μουσική συνάντηση (16/9).
Στο φετινό πρόγραμμα ξεχωρίζουν τα δύο αφιερώματα στον σπουδαίο συνθέτη Θάνο Μικρούτσικο ( 11/9) και στον αξέχαστο Λουκιανό Κηλαηδόνη (14/9).
Αξίζει να αναφερθούν τρεις ιδιαίτερες συναυλίες που θα μας ανεβάσουν τη διάθεση, στις 29/8 με την τζαζ μπάντα του Σταμάτη Σταματάκη, στις 13/9 Τα τραγούδια της Μικρής Οθόνης, με τις μοναδικές Βάσια Ζήλου και Μαρία Κανελλόπουλου, αλλά και το αφιέρωμα στα τραγούδια του Ελληνικού Κινηματογράφου, στις 17/9 με την Ανδρομάχη Ξένου.

Παράλληλα με τις Ιωνικές Γιορτές θα διεξαχθεί και το Open Air Cinema Festival, από την 1η έως τις 12 Σεπτεμβρίου. Ένα ιδαίτερο θερινό σινεμά στον προαύλειο χώρο της Εστίας Νέας Σμύρνης, ενός από τα σπουδαιότερα τοπόσημα της πόλης.

Να σημειωθεί ότι οι συναυλίες του Γιώργου Λεμπέση και των Δημήτρη Κόκοτα, Κωνσταντίνας και Κώστα Χαριτοδιπλωμένου θα πραγματοποιηθούν με τη Συνδιοργάνωση της Περιφέρειας Αττικής.

———————————————————————————————————————————————————————————————————————————
———————————————————————————————————————————————————————————————————————————

ΠΡΟΓΡΑΜΜΑ ΙΩΝΙΚΩΝ 2023

———————————————————————————————————————————————————————————————————————————
———————————————————————————————————————————————————————————————————————————

OPEN AIR CINEMA FESTIVAL
2023-09-01 21:00 - 2023-09-12 23:00

Πρόσκληση σε δράση του Δήμου Νέας Σμύρνης για συγκέντρωση σχολικών ειδών
2023-09-16 10:00 - 16:00
Oι καταστροφικές πλημμύρες που προκάλεσε η καταιγίδα Daniel στην Κεντρική Ελλάδα έχουν δραματικές επιπτώσεις και στα παιδιά που ξεκινούν τώρα το σχολείο τους.
Γι’ αυτό σας καλούμε στη συγκέντρωση Σχολικών Ειδών, το Σάββατο, 16 Σεπτεμβρίου 2023, από τις 10:00 έως τις 16:00 σε συνεργασία με Το «Όλοι Μαζί Μπορούμε».
Καλούμε τους Δημότες, να προσφέρουν σχολικά είδη, εν όψει της νέας σχολικής χρονιάς.
Θα πρέπει να είναι καινούρια, ή μεταχειρισμένα, σε άριστη κατάσταση, έτοιμα να χρησιμοποιηθούν.
Το Σάββατο 16 Σεπτεμβρίου, από τις 10:00 – 16:00,
σας περιμένουμε στο Κέντρο Κοινότητας (Ελ. Βενιζέλου 14-ισόγειο,
τηλ. επικοινωνίας 2132025-818,-931),
προκειμένου να μαζέψουμε τσάντες, τετράδια, μολύβια και στυλό

Εθελοντική Αιμοδοσία
2023-09-23 10:00 - 2023-09-24 13:00
Σάββατο 23 και την Κυριακή 24 Σεπτεμβρίου θα πραγματοποιηθεί η Εθελοντική Αιμοδοσία στο Β ΚΑΠΗ (Σταδίου 32-34)

Δηλώνουμε συμμετοχή στο 2132025941 ή στο ygeia@neasmyrni.gr

O Δήμος Νέας Σμύρνης και η Ανακύκλωση Συσκευών Α.Ε γιορτάζουν την Παγκόσμια Ημέρα Ανακύκλωσης Ηλεκτρικών και Ηλεκτρονικών Συσκευών
2023-10-14 - 2023-10-15
Το Σάββατο 14 και την Κυριακή 15 Οκτωβρίου, με αφορμή την Παγκόσμια Ημέρα Ανακύκλωσης Ηλεκτρικών Συσκευών , ο Δήμος Νέας Σμύρνης και η Ανακύκλωση Συσκευών Α.Ε. σας περιμένουν στην κεντρική πλατεία της Νέας Σμύρνης (μπροστά από την Alpha Bank) για να
ανακυκλώσετε τις παλιές ηλεκτρικές και ηλεκτρονικές σας συσκευές!
Παλιοί φορτιστές και κινητά τηλέφωνα, χαλασμένα ακουστικά, καμένα ηλεκτρικά σίδερα, παλιά μιξεράκια, ηλεκτρονικά τσιγάρα και οποιαδήποτε συσκευή μπαίνει στην πρίζα ή λειτουργεί με μπαταρία, έχει θέση στον κάδο της Ανακύκλωσηw Συσκευών. Όλες οι ηλεκτρικές συσκευές μπορούν να ανακυκλωθούν και να προστατέψουν το περιβάλλον από ρυπογόνες ουσίες.
Ο Δήμος Νέας Σμύρνης παρέχει, επιπλέον, τη δυνατότητα παραλαβής μεγάλων συσκευών από το χώρο των δημοτών εντελώς δωρεάν, στο τηλέφωνο 210 8064402.
Σας περιμένουμε να ανακυκλώσετε τις μικροσυσκευές σας και όλοι μαζί να συμβάλουμε σε ένα καλύτερο αύριο!

Παγκόσμια Ημέρα για τα Δικαιώματα του Παιδιού
2023-11-20 18:30 - 20:30 | ΑΙΘΟΥΣΑ ΔΗΜΟΤΙΚΟΥ ΣΥΜΒΟΥΛΙΟΥ, 2ας Μαΐου 8, Νέα Σμύρνη, 17121, Ελλάδα
Σας προσκαλούμε στην εκδήλωση της Τοπικής Ομάδας Προαγωγής της Ψυχικής Υγείας (ΤΟΠΨΥ) Νέας Σμύρνης τη Δευτέρα 20/11/23 στις 6:30μμ με αφορμή την Παγκόσμια Ημέρα για τα Δικαιώματα του Παιδιού, η οποία θα πραγματοποιηθεί στην Αίθουσα Δημοτικού Συμβουλίου στην Πλατεία Νέας Σμύρνης.

Σε αυτή, εκπαιδευτικοί, γονείς και μαθητές θα έχουμε την ευκαιρία να συζητήσουμε ανοικτά για την ψυχολογική ασφάλεια στα σχολεία. Αφορμή για τη συζήτηση αυτή θα πάρουμε από τις τοποθετήσεις των ειδικών:
“Προάγοντας την ψυχική ανθεκτικότητα στο σχολείο”
“Παράγοντες που ενισχύουν ασφαλή σχολεία: ρόλοι εκπαιδευτικών – μαθητών – γονιών”
“Πότε ποιώ “κακό”;”
Θα έχουμε την ευκαιρία να μιλήσουμε ανοικτά για κάθε ζήτημα που μας απασχολεί και σχετίζεται με την ασφάλεια στα σχολεία αλλά και να οργανώσουμε από κοινού νέες παρεμβάσεις ανάλογα με τις ανάγκες της σχολικής κοινότητας.
Σας περιμένουμε όλους!

ΠΑΖΑΡΙ ΑΓΑΘΟΕΡΓΟΥ ΣΩΜΑΤΕΙΟΥ ΕΘΝΙΚΗΣ ΣΤΕΓΗΣ
2023-12-03 10:00 - 16:00
Το Φιλανθρωπικό Σωματείο «ΕΘΝΙΚΗ ΣΤΕΓΗ» συμπλήρωσε, 100 χρόνια κοινωνικής προσφοράς αφιερωμένα στο παιδί.
Από το 1992 ίδρυσε και λειτουργεί με επιτυχία στην οδό Ανοίξεως 10, στη Νέα Σμύρνη, το «Κέντρο Βρεφικής και Παιδικής Ηλικίας «ΕΘΝΙΚΗ ΣΤΕΓΗ» για τη δημιουργική απασχόληση παιδιών προσχολικής ηλικίας και την ψυχολογική στήριξη παιδιών και γονέων με «ατομική συμβουλευτική» που συντηρείται με την οικονομική ενίσχυση των μελών και φίλων του Σωματείου.
Για τη στήριξη του κοινωνικού έργου του, που εσείς ενισχύετε, θα πραγματοποιήσουμε το καθιερωμένο ετήσιο «Παζάρι-πανηγύρι», στο φιλόξενο χώρο της «ΕΘΝΙΚΗΣ ΣΤΕΓΗΣ» (Βάρνης 1, Νέα Σμύρνη), στις 03/12/2023, ημέρα Κυριακή από 10.00π.μ. μέχρι 4.00μ.μ.
Φέτος, τα έσοδά μας θα σταλούν στις πλημμυροπαθείς οικογένειες.
Επίσης, συγκεντρώνουμε στην οδό Βάρνης, τρόφιμα και είδη πρώτης ανάγκης, μακράς ημερομηνίας λήξης, για τις οικογένειες αυτές.
Στο παζάρι αυτό, σας περιμένουν τα σπιτικά, παραδοσιακά, γλυκά και δώρα.

Παγκόσμια Ημέρα Παιδιού
2023-12-11 16:30 - 18:30
Στις 11/12/23, Παγκόσμια Ημέρα Παιδιού, στις 4:30μμ στον Κινηματογράφο ΣΠΟΡΤΙΓΚ, θα παρακολουθήσουμε την ταινία “Στο γραφείο των καθηγητών” και θα συνεχίσουμε τη συζήτηση για τα ασφαλή σχολεία.

Σας περιμένουμε όλους!

ΚΑΙ ΦΕΤΟΣ ΓΙΝΟΜΑΣΤΕ ΟΛΟΙ ΑΪ ΒΑΣΙΛΗΔΕΣ!!!
2023-12-16 10:00 - 14:00
Συγκέντρωση Χριστουγεννιάτικων δώρων το Σάββατο 16 Δεκεμβρίου

Οι γιορτές πλησιάζουν και πολλοί γονείς, αδυνατούν να προσφέρουν τα χριστουγεννιάτικα δώρα που κάθε παιδί περιμένει.
Για αυτό,
Η κοινωνική υπηρεσία του Δήμου Νέας Σμύρνης σε συνεργασία με το ΟΛΟΙ ΜΑΖΙ ΜΠΟΡΟΥΜΕ διοργανώνει δράση συγκέντρωσης χριστουγεννιάτικων δώρων, ώστε να μην αφήσει κανένα παιδί χωρίς το δώρο του.
Η δράση πρόκειται να πραγματοποιηθεί το Σάββατο, 16 Δεκεμβρίου 2023, από τις 10:00 έως τις 14:00,
Στο Κέντρο Κοινότητας του Δήμου Νέας Σμύρνης,
Ελ.Βενιζέλου 14, Ισόγειο
Τηλ:2132025818,2132025931

Λευκή Νύχτα
2023-12-22 09:00 - 23:00

ΕΚΔΗΛΩΣΗ ΓΙΑ ΤΗΝ ΠΑΙΔΙΚΗ – ΕΦΗΒΙΚΗ ΒΙΑ ΚΑΙ ΕΠΙΘΕΤΙΚΗ ΣΥΜΠΕΡΙΦΟΡΑ
2024-01-25 18:00 - 20:00
Το ανησυχητικό φαινόμενο της έξαρσης της βίας και της επιθετικής συμπεριφοράς παιδιών και εφήβων θα εξεταστεί την Πέμπτη 25 Ιανουαρίου στον Παιδικό Σταθμό Εθνικής Στέγης Νέας Σμύρνης (Βάρνης 1) στις 18.00.
Πρόκειται για μηνιαίες συναντήσεις της Σχολής Γονέων Παιδιών Προσχολικής Ηλικίας που διοργανώνει η Εθνική Στέγη σε συνεργασία με το Κέντρο Πρόληψης «ΗΛΙΟΣ»
Την εισήγηση με θέμα «Κατανόηση, πρόληψη και αντιμετώπιση της επιθετικής συμπεριφοράς των παιδιών. Ο ρόλος της οικογένειας και του σχολείου» θα κάνει ο Ευάγγελος Κωνσταντίνου, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης ”ΗΛΙΟΣ”.
Στην συζήτηση που θα ακολουθήσει οι συμμετέχοντες θα διερευνήσουν το πως διαμορφώνεται και παγιώνεται ένα πρότυπο επιθετικής συμπεριφοράς στα παιδιά, αναδεικνύοντας τους αιτιακούς παράγονες (ενδοψυχικούς, οικογενειακούς, κοινωνικο-ιστορικούς) με τους οποίους συνδέεται, εστιάζοντας εν κατακλείδι στα μέτρα και τις πρωτοβουλίες που πρέπει να ληφθούν για την πρόληψη και τον περιορισμό του φαινομένου.
Σημειώνεται ότι η έξαρση των περιστατικών βίας και επιθετικότητας των παιδιών και των νέων που παρατηρείται σήμερα στο σχολικό αλλά και στο ευρύτερο κοινωνικό περιβάλλον καθιστά αναγκαία την συνεργασία όλων των εμπλεκομένων φορέων (οικογένειας, σχολείου, ειδικών ψυχικής υγείας, πολιτικού προσωπικού) προκειμένου για την αντιμετώπιση τους, μην επιτρέποντας πλέον αμεριμνησία και εφησυχασμό.

ΕΙΣΟΔΟΣ ΕΛΕΥΘΕΡΗ

53η Τακτική Εθελοντική Διήμερη Αιμοδοσία
2024-01-27 10:00 - 2024-01-28 13:00
Ο Δήμος Νέας Σμύρνης σε συνεργασία με το Γενικό Νοσοκομείο Ασκληπιείο Βούλας, διοργανώνουν την 53η Τακτική Εθελοντική Διήμερη Αιμοδοσία για την ενίσχυση της Δημοτικής Δανειστικής Τράπεζας Αίματος.
Η αιμοδοσία θα πραγματοποιηθεί το Σάββατο 27 Ιανουαρίου 2024 και την Κυριακή 28 Ιανουαρίου 2024, ώρες:10.00-13.00, στον χώρο του Α΄ ΚΕΠ Νέας Σμύρνης (Αγίας Φωτεινής και Πλατεία Καρύλου, Νέα Σμύρνη).

Για ραντεβού:
Τηλ. 2132025941 και 2132025942
e-mail : ygeia@neasmyrni.gr

Σημ.: Για να δώσει κάποιος αίμα θα πρέπει να έχει μαζί του την αστυνομική του ταυτότητα και να γνωρίζει τον ΑΜΚΑ του. Επίσης θα πρέπει να έχει κοιμηθεί καλά το προηγούμενο βράδυ και την ημέρα της αιμοδοσίας να έχει πάρει ένα ελαφρύ πρωϊνό. Όλοι οι αιμοδότες κατά την προσέλευσή τους στο χώρο θα πρέπει απαραίτητως να φορούν μάσκα και να τηρούν τις προβλεπόμενες αποστάσεις. Το Προσωπικό της Αιμοδοσίας και οι υπάλληλοι του Δήμου, έχουν πάρει όλα τα απαραίτητα μέτρα για την ασφαλή διεξαγωγή της αιμοδοσίας.

ΕΚΔΗΛΩΣΗ ΓΙΑ ΤΗΝ ΥΓΕΙΑ ΣΤΟΝ ΓΑΛΑΞΙΑ
2024-02-25 11:00 - 14:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Εκδήλωση – συζήτηση με θέμα “Υγεία κοινωνικό αγαθό, όχι εμπόρευμα για λίγους” διοργανώνει ο Σύλλογος Δημοκρατικών Γυναικών Νέας Σμύρνης στον Δημοτικό Πολυχώρο “Γαλαξίας” (Κεντρική Πλατεία Νέας Σμύρνης.

Η εκδήλωση θα πραγματοποιηθεί την Κυριακή 25 Φεβρουαρίου, στις 11.00
